ഉമ്മന് ചാണ്ടി കോണ്ഗ്രസിന്റെ അന്തകന് ഡിസിസി ഓഫിസിന് മുന്നില് പോസ്റ്റര് യുദ്ധവുമായി കോണ്ഗ്രസ് പ്രവര്ത്തകര് കോട്ടയം: നേതാക്കളെ കൊണ്ട് നിറഞ്ഞ കോട്ടയത്തെ കോണ്ഗ്രസില് കോണ്ഗ്രസില് തര്ക്കം രൂക്ഷം. നഗരത്തില് മുന്മുഖ്യമന്ത്രി ഉമ്മന് ചാണ്ടിക്കെതിരെ വരെ പോസ്റ്ററുകള് പ്രത്യക്ഷപ്പെട്ടതോടെ കാര്യങ്ങള് അത്ര പന്തിയല്ലെന്ന സൂചനകളാണ് പുറത്ത് വരുന്നത്. സേവ് കോണ്ഗ്രസ് എന്നപേരിലുള്ള പോസ്റ്ററുകളില് ജില്ല കോണ്ഗ്രസ് കമ്മിറ്റിയുടെ തലപ്പത്തേക്ക് കഞ്ചാവ് കടത്തും ചൂതാട്ടകേന്ദ്രവും നടത്തുന്നവനോ? ഉമ്മന് ചാണ്ടി കോണ്ഗ്രസിെന്റ അന്തകനോ...? എന്നിങ്ങനെയാണ് എഴുതിയിരിക്കുന്നത്. കെ.പി.സി.സി സെക്രട്ടറി നാട്ടകം സുരേഷും ഡി.സി.സി ജനറല് സെക്രട്ടറി യൂജിന് തോമസുമാണ് അധ്യക്ഷസ്ഥാനത്തേക്ക് പരിഗണനയിലുള്ളത്. ഇതില് കെ.പി.സി.സി സെക്രട്ടറി നാട്ടകം സുരേഷ് പുതിയ പ്രസിഡന്റാകുമെന്നാണ് സൂചന. ഇതിനിടെയാണ് അപമാനിക്കുന്ന തരത്തിലുള്ള പോസ്റ്ററുകള് പ്രത്യക്ഷപ്പെട്ട് തുടങ്ങിയത്. തിരുവഞ്ചൂര് രാധാകൃഷ്ണനുമായി ഏറെ അടുപ്പം പുലര്ത്തുന്ന നാട്ടകം സുരേഷ് ഡിസിസി പ്രസിഡന്റാകുമെന്ന സൂചന പുറത്ത് വന്നതോടെയാണ് പോസ്റ്ററുകള് പ്രത്യക്ഷപ്പെട്ട് തുടങ്ങിയത്. , നാട്ടകം സുരേഷിെന്റ കാര്യത്തില് ഉമ്മന് ചാണ്ടി ഇതുവരെ സമ്മതം മൂളിയിട്ടില്ല. സ്വന്തം ജില്ലയിലെ ഡി.സി.സി പ്രസിഡന്റിനെ തീരുമാനിച്ചത് തന്നോട് ആലോചിക്കാതെയാണെന്നാണ് ഉമ്മന് ചാണ്ടിയുടെ നിലപാട്. കോട്ടയത്ത് ഉമ്മന് ചാണ്ടിയുമായി കൂടിയാലോചന നടത്തി അദ്ദേഹത്തിന്റെ താല്പര്യമനുസരിച്ചാകും പ്രസിഡന്റിനെ നിശ്ചയിക്കുകയെന്ന ധാരണ കെ.പി.സി.സി അട്ടിമറിച്ചുവെന്ന പരാതിയും ഉയരുന്നുണ്ട്. ഫില്സണ് മാത്യൂസ്, യൂജിന് തോമസ്, ജോമോന് ഐക്കര എന്നിവരുടെ പേരുകളായിരുന്നു എഗ്രൂപ്പ് നിര്ദേശിച്ചത്. എന്നാല്, എ ഗ്രൂപ്പില് വിള്ളലുണ്ടാക്കി പുതിയ ഒരാളെ പ്രസിഡന്റാക്കാന് കെ.പി.സി.സി പ്രസിഡന്റ് കെ. സുധാകരനും പ്രതിപക്ഷ നേതാവ് വി.ഡി. സതീശനും ശ്രമം നടത്തിയിരുന്നു. ഇവര്ക്കൊപ്പം ചേര്ന്ന തിരുവഞ്ചൂര് രാധാകൃഷ്ണന് എം.എല്.എ, നാട്ടകം സുരേഷിനെ പ്രസിഡന്റ് സ്ഥാനത്തേക്ക് നിര്ദേശിച്ചു. പഞ്ചായത്ത് തെരഞ്ഞെടുപ്പ് മുതല് ജില്ലയിലെ എ വിഭാഗത്തില് ഉടലെടുത്ത ഭിന്നതയാണ് ഇതിലും പ്രതിഫലിച്ചത്. കെ.പി.സി.സി വൈസ് പ്രസിഡന്റ് പി.ടി. തോമസ് എം.എല്.എയും നാട്ടകം സുരേഷിനായി രംഗത്തുണ്ട്. പ്രസിഡന്റ് സ്ഥാനം ഇത്തവണ ഐ വിഭാഗത്തിനുവേണമെന്നാവശ്യം രമേശ് ചെന്നിത്തലയും ഉന്നയിച്ചിരുന്നു.കെ.പി.സി.സി സെക്രട്ടറി ഫിലിപ് ജോസഫ്, ബിജു പുന്നത്താനം എന്നിവരെയാണ് പ്രസിഡന്റ് സ്ഥാനത്തേക്ക് ഐ വിഭാഗം നിര്ദേശിച്ചത്. എന്നാല്, ഗ്രൂപ് നേതൃത്വം നിര്ദേശിച്ച ആളുകളെ കൂടാതെ മറ്റ് പേരുകള്കൂടി കെ.പി.സി.സി ഉള്പ്പെടുത്തുകയും ഇത് ഹൈക്കമാന്ഡിന് സമര്പ്പിക്കുകയുമായിരുന്നു.